section_heading: Radnja
paragraph_text: Scene snimljene kamerom ugrađenom na šatl, pokažu kako šatl napušta Enterprise okružen energetskim vrtlogom. Dvojnik, uplašen i zbunjen u svojoj noćnoj mori, nije u stanju prenijeti ikakve informacije o nadolazećoj opasnosti, a skeniranje dalekometnim senzorima ne otkrije ništa slično sili snimljenoj šatlovom kamerom. Picard počne sumnjati u sebe i brinuti se o pogrešnoj odluci koju će ubrzo donijeti, kao i njegov dvojnik u budućnosti, i na taj način ostaviti i sebe i svoju posadu u neprekidnom krugu patnje.<br> Iznenada se pojavljuje vrtlog. Picard naređuje Geordiju da uključi warp pogon i udalji ih od vrtloga no ne uspjevši otrgnuti brod od utjecaja vrtloga, posada je prisiljena ugasiti warp pogon prije nego što se brod raspadne od naprezanja. Ubrzo iz vrtloga izleti svojevrstan energetski šiljak koji udari oba Picarda, na što Troi objasni Picardu kako vrtlog želi samo njega. Saznavši kako je njegov dvojnik napustio brod u pokušaju da spasi posadu, Picard odluči kako neće otići s broda, jer bi njegov odlazak nastavio jednom započetu petlju. Umjesto toga. Picard naredi uvođenje Enterprisea u vrtlog. Nekoliko trenutaka kasnije, dvojnik, šatl i vrtlog nestanu, a Enterprise se nađe na prvotnom kursu.